31992D0341
L 188/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 юни 1992 година
относно компютризираното търсене на местните звена „Анимо“
(92/341/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 91/628/ЕИО (2), и по-специално член 20, параграф 3 от нея,
като има предвид, че на 19 юли 1991 г. Комисията прие Решение 91/398/ЕИО относно компютризирана мрежа, която свързва ветеринарните органи („Анимо“) (3) и на 21 февруари 1992 г. прие Решение 92/175/ЕИО относно установяването на списъка и идентичността на звената на компютризираната мрежа „Анимо“ (4);
като има предвид, че за да се осигури гладкото функциониране на мрежата „Анимо“, е необходимо да се приеме разпоредба за компютризирана система, която да позволява звеното на местоназначението да се идентифицира посредством пощенските местоназначения;
като има предвид, че мерките, предвидени в настоящето решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Преди 15 юни 1992 г. всяка държава-членка предава на Комисията в компютризирана форма, както е показано в приложението, списък на пощенските местоназначения по азбучен ред. Всяко пощенско местоназначение се придружава от идентификационен номер на местното звено, на което то съответства.
2. На базата на информацията, изпратена от държавите-членки в съответствие с параграф 1, Комисията съставя в компютризирана форма, която се интегрира в приложния софтуер, както е определено в четвъртото тире на член 2, параграф 2 от Решение 91/398/ЕИО на Комисията, справочник, който показва, за Общността като цяло, пощенските местоназначения, придружени от идентификационния номер на местните звена, и предава този справочник на държавите-членки.
3. Справочникът, посочен в параграф 2, редовно се актуализира с оглед на данните, които се предават от държавите-членки.
Член 2
Адресати на настоящото решение са държавите-членки.
Съставено в Брюксел на 3 юни 1992 година.